**AJÁNLATTÉTELI FELHÍVÁS**

**a közbeszerzésekről szóló 2011. évi CVIII. tv.**

**112 § (1) b.) pont alapján**

**1. Ajánlatkérő:**

**Nagykanizsa Vagyongazdálkodási és Szolgáltató Zrt.**

Székhely: 8800 Nagykanizsa, Garay u. 21.

Cégjegyzékszám: 20-10-040261

Adószám: 14482270-2-20

Képviselő: Bilicz Csaba vezérigazgató

Ajánlatkérő megbízásából eljár:

**Dr. Fröhlich Klára LL.M.**

felelős akkreditált közbeszerzési szaktanácsadó

(székhely: 8800 Nagykanizsa, Ady u. 35/B

telefon: + 36 305686325

telefax: +36 93314250

e-mail: drfrohlichklara@upcmail.hu )

**2. Közbeszerzési eljárás fajtája:**

A közbeszerzésekről szóló 2015. évi CXLIII. tv. (továbbiakban: Kbt.) 112. § (1) b.) pont szerinti eljárás

**3. A közbeszerzés tárgya, mennyisége:**

Szolgáltatás megrendelés (CPV 50000000)

Megállapodás hibaelhárítási - karbantartási, valamint ingatlan-fenntartási (park-gondozási), továbbá költöztetés, szállítási szolgáltatás nyújtására az alábbiak szerint:

Ajánlatkérő Nagykanizsa Megyei Jogú Város Önkormányzatának tulajdonában lévő lakás és nem lakás céljára szolgáló bérleményeket kezeli a tulajdonos megbízásából. A bérlemények tisztán önkormányzati tulajdonú épületekben, illetve vegyes tulajdonú társasházakban helyezkednek el.

Kezelt lakások száma: 1 500 db.

Nem lakás célú bérlemények száma (üzlet, iroda, műhely, garázs stb): 700 db.

a./ Hibaelhárítási szolgáltatás nyújtása:

Ajánlatkérő által üzemeltetett önkormányzati tulajdonú ingatlanok (lakás és nem lakás) élet- és vagyonbiztonságot veszélyeztető, illetve a rendeltetésszerű használatot akadályozó meghibásodásainak soron kívüli és szakszerű javítása.

A hibalehárítási tevékenység keretében elvégzendő munkák:

— Csőrepedések, dugulások megszüntetése,

— Tetőbeázások javítása,

— Épületek közös használatú helyiségeiben világítás biztosítása,

— Elektromos fővezetékek javítása,

— Közös helyiségek nyílászáróinak üzemképes állapotban tartása,

— Gázkészülékek, vezetékek élet és vagyonbiztonságot veszélyeztető hibáinak javítása,

— Egyéb hibaforrások megszüntetése külön megrendelés szerint.

Ajánlatkérő munkaidőn túl, valamint munkaszüneti napokon folyamatos műszaki ügyeletet tart.

Ajánlattevők részéről vízvezeték-szerelő szakmában a műszaki ügyelettel azonos rendszerben kell biztosítani az ügyeletet.

b./ Karbantartási szolgáltatás nyújtása:

A rendeltetésszerű használatot közvetlenül nem befolyásoló, tervezhető és ütemezhető javítási munkák. Ezen munkák keretében a kezdési időpont előzetesen nem meghatározható, az elvárt teljesítési határidő az egyedi megrendeléstől számított 30 nap.

A karbantartási munkák felölelik a magasépítési, szakipari és szerelőipari munkák teljes körét, beleértve a gáz és központi fűtés szerelési munkákat is.

Az éves megrendelések száma 600- 800 között változik.

Megrendelések szakmacsoportonkénti megbontása:

— Víz- és csatornaszerelés helyreállítással: 40 %,

— Tetőfedő, bádogos munka: 30 %,

— Villanyszerelési munka: 5 %,

— Egyéb szakmák: 25 %.

A munkák szakmacsoportonkénti megbontása tájékoztató jellegű, a szükség szerint változik.

c./ Ingatlanfenntartási (parkgondozási)szolgáltatás nyújtása:

A parkgondozási munkák keretében évente kb. 50 000 m² (udvar és közpark) ingatlan kaszálását, fűnyírását kell elvégezni. Ezen parkgondozási feladatokat évente 5-10 alkalommal, illetve szükség szerint kell ajánlattevőnek ellátni, az általunk meghatározott ütemezés alapján.

A fűnyírást befejezve a területet összetakarítva és a levágott fű elszállítását követően kell a munkát készre jelenteni. A gondozott területek különbözősége miatt az általunk meghatározott megrendelési időpont szerint a fűnyírást, gondozást 10 napon belül kell elvégezni.

Feladatok végzése során kisebb fagondozási esetenkénti favágási feladatok is végzendők (ezek évenkénti mértéke minimális).

d./ Költöztetési, szállítási szolgáltatás nyújtása:

Ingatlan kiürítése esetén, végrehajtásnál, költöztetésnél a szükséges létszámú rakodószemélyzet, és alkalmas szállító gépjármű előállítását ajánlattevőnek kell biztosítani.

Ajánlatkérő az a-d.) pontokban közölt munkák megrendelése során a felhívásban ill. a dokumentációban részletezett mennyiségektől (bármely mennyiség vonatkozásában)

+20 %-ban eltérhet.

**4. A szerződés meghatározása:**

Megállapodás

**5. A szerződés időtartama (a teljesítés határideje):**

Szerződéskötéstől számított 24 hónapig terjedő határozott idő.

**6. A teljesítés helye:**

Nagykanizsa közigazgatási területe.

**7. Az ellenszolgáltatás teljesítésének feltételei, vagy a vonatkozó jogszabályokra hivatkozás:**

Számlák megfizetése: teljesítést követően, banki átutalással, benyújtását követően 30 napon belül a Kbt. 135 §-ban meghatározottak szerint, utalással a Ptk. 6:130 §-ra.

Késedelmes fizetés esetén a késedelmi kamat mértéke: Ptk. 6:155 § (1) bekezdés szerinti, figyelemmel a Ptk. 6:155 § (2) bekezdés szerinti kötelezettségre is.

Kifizetések az Art 36/A § hatálya alá tartoznak.

**8. Alternatív ajánlattétel vagy részajánlattétel lehetősége:**

Az eljárásban nem lehet alternatív ajánlatot tenni. Ajánlatkérő a részajánlattétel lehetőségét nem biztosítja, mivel a beszerezni kívánt szolgáltatás elemei egymással összefüggnek, jellegüknél fogva nem oszthatóak.

**9. Az ajánlatok bírálati szempontjai:**

legjobb ár-érték arány a következők szerint:

|  |  |  |  |
| --- | --- | --- | --- |
|  | **Részszempont megnevezése** |  | **Súlyszám** |
| **1.** | vállalási rezsióradíj munkaidőben | nettó HUF/óra | 60 |
| **2.** | vállalási rezsióradíj nappali ügyeleti időben | nettó HUF/óra | 15 |
| **3.** | vállalási rezsióradíj éjszakai ügyeleti időben | nettó HUF/óra | 15 |
| **4.** | anyagigazgatási költség | nettó anyagköltség %-ban | 15 |
| **5.** | fuvarköltség (telephely és munkavégzés helye között, egy megrendeléskor egy alkalommal számolható el) | nettó HUF/km | 10 |
| **6.** | felvonulási díj | nettó Ft/1 fő/1 alkalom, de legfeljebb nettó 1 000 HUF/1fő/1alkalom | 10 |
| **7.** | fűnyírási költség 1000 nm alatt | nettó HUF/nm | 15 |
| **8.** | fűnyírási költség 1000 nm felett | nettó HUF/nm | 12 |
| **9.** | fuvarköltség szállítási munka esetén | nettó HUF/km | 12 |
| **10.** | csőrepedések, dugulások megszüntetésének, valamint gáz-és központi fűtés szerelési munkák megkezdésének határideje (minimum 1 óra maximum 3 óra) | óra | 5 |
| **11.** | tetőfedő, bádogos munkák megkezdésének határideje(minimum 1 óra maximum 48 óra) | óra | 5 |
| **12.** | elektromos fővezeték javításának megkezdésének határideje (minimum 1 óra maximum 5 óra) | óra | 5 |
| **13.** | épületek közös helyiségeiben világítás biztosítására irányuló javítási munka megkezdésének határideje (minimum 1 óra - maximum 24 óra) | óra | 5 |

A rezsiórabért az összes munkára vonatkozóan egységesen kell megadni.

Valamennyi részszempont esetén egész számú megajánlás tehető. Érvénytelen annak az ajánlattevőnek az ajánlata aki tört számú – beleértve a tizedes törtet is – megajánlást tesz.

Az ajánlatok részszempontok szerinti tartalmi elemeinek értékelése során adható pontszám alsó és felső határa valamennyi részszempont esetén: 1,00-10,00 pont.

Az ajánlatkérő szempontjából legkedvezőbb ajánlat maximális, a legkedvezőtlenebb ajánlat minimális pontszámot kap. A ponthatárok közötti pontszám meghatározása valamennyi részszempont esetében arányosítással történik. Az egyes részszempontokra kiosztott pontszámok az adott részszempontra vonatkozó súlyszámmal felszorzásra kerülnek, majd ezek a szorzatok összeadásra kerülnek. Az eljárás nyertese a legmagasabb össz-pontszámot elért Ajánlattevő lesz. Ajánlatkérő a pontkiosztás során elvégzett számításokban az értékeket 2 tizedes jegyig határozza meg.

Az értékelés módszere valamennyi részszempont esetén: fordított arányosítás, ahol a legalacsonyabb ajánlati érték a legkedvezőbb:

|  |  |  |
| --- | --- | --- |
| P = | Alegjobb | \*(Pmax – Pmin)+Pmin |
| Avizsgált |

ahol:

P: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

**10. Az ajánlatkérő által előírt kizáró okok és megkövetelt igazolási mód:**

Az eljárásban nem lehet ajánlattevő (közös ajánlattevő), alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) g)-k) és m.) pontja szerinti kizáró okok hatálya alá tartozik.

**Igazolási mód:**

A 321/2015. (X. 30.) Korm. rendelet (továbbiakban: Korm.rendelet) 17. §-a alapján a kizáró okok fenn nem állásáról ajánlattevőnek (közös ajánlattevőnek) egyszerű nyilatkozatot kell benyújtania arról, hogy nem tartozik a kizáró okok hatálya alá, valamint a Kbt. 62. § (1) k.) pont kb.) pontját a Korm.rendelet 8. § i.) pont ib) alpontja és 10. § g.) pont gb) alpontjában foglaltak szerint kell igazolnia.

**11. Alkalmassági követelmények:**

11.1. Gazdasági és pénzügyi alkalmassági követelmények:

|  |  |
| --- | --- |
| Az alkalmasság megítéléséhez szükséges adatok és a megkövetelt igazolási mód:P/1 Ajánlattevő csatolja a 321/2015. (X. 30) Korm. rendelet 19. § (1) bekezdés c) pontja alapján az eljárást megindító felhívás megküldésétől visszafelé számított előző három lezárt üzleti évre vonatkozó, teljes – *általános forgalmi adó nélkül számított* – árbevételéről szóló cégszerűen aláírt nyilatkozatát attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.Ajánlatkérő felhívja a figyelmet a 321/2015. (X. 30) Korm. rendelet 19. § (3) és (7) bekezdésekben foglaltakra. | Az alkalmasság minimumkövetelménye(i): **P/1.** Ajánlattevő alkalmatlan a szerződés teljesítésére, ha az eljárást megindító felhívás megküldésétől visszafelé számított előző három lezárt üzleti évben nem rendelkezik összesen legalább nettó 35.000.000 Ft általános forgalmi adó nélkül számított teljes árbevétellel.Amennyiben az ajánlattevő az eljárást megindító felhívás megküldését megelőző három lezárt üzleti évben teljes árbevétellel azért nem rendelkezik, mert később jött létre vagy működését később kezdte meg, ezen ajánlattevő akkor minősül a szerződés teljesítésére alkalmatlannak, ha működésének vagy tevékenysége megkezdésének időpontjától számítva nem rendelkezik összesen legalább nettó 35.000.000 Ft teljes árbevétellel.A gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő Kbt. 69. § szerinti felhívására köteles benyújtani.Az alkalmassági követelményeknek – a Kbt. 65. § (6) bekezdésére tekintettel – közös ajánlattevők együttesen is megfelelhetnek.Az alkalmassági követelményeknek ajánlattevő bármely más szervezet (vagy személy) kapacitására támaszkodva is megfelelhet a Kbt. 65. § (7) – (11) bekezdésében és a 67. § (3) bekezdésében foglalt rendelkezések szerint.A benyújtott nyilatkozatoknak, igazolásoknak alkalmasnak kell lenniük a gazdasági és pénzügyi alkalmasság megállapítására.1.
 |

11.2. Műszaki ill. szakmai alkalmasság:

|  |  |
| --- | --- |
| Az alkalmasság megítéléséhez szükséges adatok és a megkövetelt igazolási mód:**M/1** Ajánlattevő a 321/2015. (X. 30.) Korm. rendelet 21. § (3) a.) pontja alapján csatolja: az eljárást megindító felhívás megküldésétől visszafelé számított három év legjelentősebb, épület külső és belső karbantartási, felújítási szolgáltatásainak ismertetését tartalmazócégszerűen aláírt nyilatkozatát, a Korm. rendelet 23. § szerint igazolva.A nyilatkozatban vagy igazolásban legalább fel kell tüntetni * a szolgáltatás tárgya
* az ellenszolgáltatás összegét (az ajánlatkérő által vizsgált időszakra lebontva),
* a teljesítés ideje (szükség esetén év,hó,nap bontásban)
* a szerződést kötő másik fél, valamint a részéről információt nyújtó személy neve és elérhetősége, továbbá
* nyilatkozni kell arról, hogy a teljesítés az előírásoknak és a szerződésnek megfelelően történt-e.
 | Az alkalmasság minimumkövetelménye(i): Ajánlattevő alkalmatlan a szerződés teljesítésére, ha:**M/1** nem rendelkezik az eljárást megindító felhívás megküldésétől visszafelé számított megelőző három évben összesen legalább nettó 30 millió forint értékű szerződésszerűen teljesített és a 321/2015. (X. 30) Korm. rendelet 23. § szerint igazolt épület külső és belső karbantartási, felújítási referenciamunkával, amelybőlnettó 5.000.000,-Ft értékű víz, csatorna nettó 5.000.000,-Ft értékű tetőfedő, bádogos feladatellátás legyen.Amennyiben a bemutatni kívánt szerződés határozatlan időtartamú, vagy annak időbeli hatálya az eljárást megindító felhívás közvetlen megküldéséig még nem járt le, vagy az adott szerződés kezdő és/vagy lejárati időpontja a vizsgált időszakon kívül esik, úgy Ajánlatkérő a vizsgált időintervallumon belül teljesített szolgáltatásokra vonatkozó szerződéses értéket veszi figyelembe az ajánlattevő alkalmasságának megállapítása során. Amennyiben a bemutatni kívánt szerződés az épület-karbantartási, javítási szolgáltatáson kívül egyéb szolgáltatásokat is magában foglal, Ajánlatkérő kizárólag az épület-karbantartási javítási teljesített szolgáltatások szerződéses értékét veszi figyelembe az ajánlattevő alkalmasságának megállapítása során. A Kbt. 65. § (9) bekezdésére tekintettel a referenciára (M/1.) vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet valósítja meg azt a szolgáltatást, amelyhez e kapacitásokra szüksége van.A gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő Kbt. 69. § szerinti felhívására köteles benyújtani.Az alkalmassági követelményeknek – a Kbt. 65. § (6) bekezdésére tekintettel – közös ajánlattevők együttesen is megfelelhetnek.Az alkalmassági követelményeknek ajánlattevő bármely más szervezet (vagy személy) kapacitására támaszkodva is megfelelhet a Kbt. 65. § (7) – (11) bekezdésében és a Kbt. 67. § (3) bekezdésében foglalt rendelkezések szerint.**A benyújtott nyilatkozatoknak, igazolásoknak alkalmasnak kell lenniük a műszaki, illetve szakmai alkalmasság megállapítására.**  |

**12. Hiánypótlás lehetősége:**

Ajánlatkérő az eljárásban a Kbt. 71. § szerint biztosítja a hiánypótlás lehetőségét.

**13. Ajánlattételi határidő:**

2016. június 28. 11,00 óra

**14. Ajánlat benyújtásának címe:**

**Nagykanizsa Vagyongazdálkodási és Szolgáltató Zrt.**

8800 Nagykanizsa, Garay u. 21.

Vezérigazgatói titkárság 1. emelet

**15. Az ajánlattétel nyelve:**

magyar

**16. Az felbontásának helye, ideje:**

**Nagykanizsa Vagyongazdálkodási és Szolgáltató Zrt.**

8800 Nagykanizsa, Garay u. 21.

1. emelet

**Ideje: 2016. június 28. 11,00 óra**

**17. Az ajánlatok felbontásán jelenlétre jogosultak:**

Kbt. 68. § (3) bekezdés szerint

**18. Az ajánlati kötöttség minimális időtartama:**

30 nap.

**19. A szerződésben megkövetelt biztosítékokra vonatkozó információ:**

Késedelmi kötbér, hibás teljesítési kötbér, meghiúsulási kötbér.

Késedelmi kötbér mértéke:

Azonnali hibaelhárítást igénylő munkánál a számla összegének (bruttó díj)

* 1 óra késés esetén: 10%-a
* 2 óra késés esetén: 25%-a
* 3 vagy több óra esetén: 85%-a.

Azonnali hibaelhárítást nem igénylő munkánál a számla összegének (bruttó díj)

* 7 nap késés esetén: 25%-a
* 14 vagy több nap késés esetén: 85%-a.

Ajánlatkérő bármely esetben érvényesítheti kötbért meghaladó kárát.

Jótállási kötelezettség: 12 hónap

**20. Európai Unióból származó forrásból támogatott beszerzés:** nem

**21. A tárgyalás lefolytatásának menete és az ajánlatkérő által előírt alapvető szabályai:**

Az eljárás nem tárgyalásos

**22. Az írásbeli összegezés megküldésének várható időpontja:**

Ideje: ajánlatok bontásától számított 30 napon belül

**23. A szerződéskötés tervezett időpontja:**

Kbt. 131. § szerint

**24. Egyéb információk:**

1. Az eljárás folyamán a kapcsolattartás módja: kizárólag írásban, a Kbt. 41. §-ban meghatározott módon. Ajánlatkérő a kiegészítő tájékoztatást a Kbt. 56. § alapján – figyelemmel a Kbt. 114. § (6) bekezdésre is - nyújtja. Ajánlatkérő konzultációt nem tart.
2. Dokumentáció kiváltása: A dokumentációt Ajánlatkérő az ajánlattételi felhívás megküldésével egyidejűleg elektronikus úton megküldi. A közbeszerzési dokumentáció közvetlenül elérhető ajánlatkérő [www.nkvg.hu](http://www.nkvg.hu) honlapján keresztül – Ingatlankezelés – Közbeszerzési eljárások címszavakon keresztül.
3. Az ajánlat összeállításával és benyújtásával kapcsolatos összes költség az eljárás eredményétől függetlenül ajánlattevőt terheli.
4. Az ajánlatot egy eredeti példányban, zárt csomagolásban kell benyújtani. Az ajánlatot a Kbt. 66 § szerinti követelmények betartásával kell benyújtani. Az ajánlat lapozható módon történő összefűzését kérjük. Kérjük szíveskedjenek az ajánlatot CD mellékletben is csatolni (a CD-re a már kész, aláírt ajánlat szkennelt képét legyenek szívesek másolni). Szíveskedjenek nyilatkozni arra vonatkozóan, hogy a CD-n benyújtott ajánlat megegyezik a papír alapon benyújtott ajánlattal.
5. Az ajánlat munkanapokon 09,00-15,00 óráig, pénteki munkanapon 12,00 óráig, az ajánlattételi határidő lejártának napján 11,00 óráig nyújtható be. Ajánlat elektronikus úton nem nyújtható be.
6. Az ajánlatban benyújtandó dokumentumok egyszerű másolatban is csatolhatóak azzal, hogy az ajánlat 68. § (2) bekezdése szerint benyújtott egy eredeti példányának a 66. § (2) bekezdése szerinti nyilatkozat eredeti aláírt példányát kell tartalmaznia.
7. Az ajánlatnak tartalmaznia kell ajánlattevő Kbt. 66. § (6) bekezdése és a Kbt. 65. § (7) bekezdése szerinti nyilatkozatát. A nyilatkozatot nemleges tartalommal is csatolni szükséges. Ajánlattevő csatolja a Kbt. 65. § (7) bekezdés szerinti, a kapacitást rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt (adott esetben).
8. Ajánlatkérő nyomatékosan felhívja Ajánlattevő figyelmét, hogy kizárólag az az ajánlat kerül felbontásra, amely határidőben ajánlattevő címzettjéhez érkezett, illetőleg ajánlatkérő címzettjénél találhatók. Az ajánlati küldemény bármilyen késedelméért, elirányításáért, késedelmes postázásáért és egyéb itt nem megjelölt okból történő késedelmes érkezésért ajánlatkérő semmiféle felelősséget nem vállal. Az ajánlatot zárt csomagban kell benyújtani!
9. Ajánlatkérők a Kbt. 124. § (4) bekezdés értelmében az eljárás nyertesével, vagy a nyertes visszalépése esetén az ajánlatok értékelése során a következő legkedvezőbb ajánlatot tevőnek minősített szervezettel (személlyel) kötik meg a szerződést, ha őt az ajánlatok elbírálásáról szóló írásbeli összegezésben megjelölték.
10. Ajánlattevőnek ajánlatában részletesen be kell mutatnia cégét/vállalkozását, valamennyi tárgyi és személyi feltételrendszert.
11. Ajánlatkérő előírja, hogy ajánlattevő tájékozódjon az adózásra, a környezetvédelemre, az egészségvédelemre és a fogyatékossággal élők esélyegyenlőségére, valamint a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
12. Ajánlatkérő az alkalmassági követelményeket – valamennyi alkalmassági követelmény vonatkozásában - a minősített ajánlattevőknél szigorúbban határozta meg.
13. Az ajánlattevők az ajánlatok bontására külön meghívót nem kapnak.
14. Ajánlatkérő az ajánlatok felbontásakor ismerteti az ajánlattevők nevét, címét (székhelyét, lakóhelyét), valamint azokat a főbb, számszerűsíthető adatokat, amelyek az értékelési szempont alapján értékelésre kerülnek.
15. Ajánlatkérő a szerződés teljesítéséhez rendelkezésre álló anyagi fedezet összegét a Kbt. 68. § (4) bekezdése szerint az ajánlatok bontásának megkezdése előtt ismerteti. Ajánlatkérő az ajánlatok felbontásáról és ismertetéséről jegyzőkönyvet készít, amelyet a bontástól számított öt napon belül megküld valamennyi ajánlattevőnek.
16. Ajánlatkérő felhívja ajánlattevő figyelmét a Kbt. 36. § (1) bekezdésében és a 66. § (5) bekezdésében foglaltakra.
17. Ajánlatkérő a projekttársaság létrehozását a Kbt. 35. § (8) bekezdése alapján kizárja.
18. Ajánlatkérő az alkalmasság megállapításához szükséges pénzügyi adatokat – annak szükségessége esetén – a Magyar Nemzeti Banknak, a felhívás megküldésének napján érvényes hivatalos deviza középárfolyamai alapján számítja át magyar forintra.
19. Ajánlatkérő tájékoztatja a gazdasági szereplőket, hogy az eljárással kapcsolatos valamennyi határidővel kapcsolatosan a közép-európai idő az irányadó.
20. Jelen felhívásban, valamint a dokumentációban nem szabályozott kérdésekben a közbeszerzésekről szóló 2015. évi CXLIII. törvény (Kbt.) az irányadó.
21. Kérjük aláírási címpéldány (ügyvéd által ellenjegyzett aláírásminta) csatolását az ajánlatban. Szükség szerint meghatalmazás csatolását kérjük az ajánlatot aláíró személy vonatkozásában.

**Az ajánlattételi felhívás megküldésének napja:**

2016. június 16.